User:Thegashaye/sandbox

ኢየሱስ ክርስቶስ የአለም ወይስ የግል አዳኝ አዳኝ?
እኛ ኦርቶዶክሳዊያን መድኃኔዓለም ማለት የዓለም መድኃኒት ነው በማለታችን መናፍቃን ይከራከሩናል፡፡ አሳዛኙ ነገር‹‹ሳንፈልግ የግድ ያድናችሁ ይሉናል!!››በማለት መዳን የማይፈልጉ መሆናቸውን እግረ መንገዳቸውን መናገራቸው ነው፡፡ በመሠረቱ ጌታ የግል አዳኝ ነው የሚል መጤ የሆነ እንግዳ ትምህርት እንጂ ፍፁም ከመፅሐፍ ቅዱስ ውጪ ነው:: ‹‹ይህን ስለቆረጥን የክርስቶስ ፍቅር ግድ ይለናልና፤አንዱስ ለሁሉ ሞተ፤ እንግዲያስ ሁሉ ሞቱ ፤በሕይወትም ያሉት ስለእነርሱ ለሞተውና ለተነሣው እንጂ ወደፊት ለራሳቸው እንዳይኖሩ ስለ ሁሉ ሞተ››። ወደ 2ኛ ቆሮንቶስ ሰዎች 5፥14 ተብሎ ነው የተፃፈው እንጂ እንደ የግል አዳኝ አድርግ የሚልቃል ተፅፎ አናገኝም፡፡ ጌታችን ገና ሲወለድ በመላእኩ ብስራት የተነገረው ‹‹መልአኩም እንዲህ አላቸው ፦ <<እነሆ፥ለሕዝቡ ሁሉ የሚሆን ታላቅ ደስታ የምሥራች እነግራችኋለሁና አትፍሩ፤››የሉቃስ ወንጌል 2፥10. ነብዩ ኢሳያስም በትንቢቱ ‹‹ስለዚህም እርሱ ብዙዎችን ይወርሳል፥ ከኃያላንም ጋር ምርኮን ይከፋፈላል ነፍሱን ለሞት አሳልፎ ሰጥቶአልና፥ከዓመፀኞችም ጋር ተቈጥሮአልና እርሱ ግን የብዙ ሰዎችን ኃጢአት ተሸከመ፥››ኢሳ53፥14 እንዳለ መድኃኒትነቱ በስሙ ላመኑ ሃይማኖትን ከምግባር ጠንቅቀው ለያዙ ሁሉ እንጂ ስሙን ብቻ ለጠራ ግለሰብ አይደለም፡፡ራሱ ጌታችን በዕለተ ሐሙስ ስጋውን ቆርሶ ደሙን አፍሶ በሠጠበት ምሽት ‹‹ስለብዙዎች ለኃጢአት ይቅርታ የሚፈስ የአዲስ ኪዳን ደሜ ይህ ነው››።ማቴ 26፥28በማለት ደሙ ስለ ብዙዎች ማስተሠርያ መሆኑን የገለፀው:: በመሠረቱ ጌታችን ኢየሱስን እንደግል አዳኝ አድርገህ ተቀበል የሚለው ትምህርት የሰዋሰዉ ሆነ የነገረ ሃይማኖት ስህተት አለበት /ምንጭ ኦርቶዶክስ መልስ አላት/ ህፀፁን ለማየት ያህል ‹‹እንደ››የሚለው ቃል በአማርኛ ማነፃፀሪያ ዘይቤ ነው፡፡ይስሐቅ እንደቸርነት ወፍራም ነው ማለት የይስሐቅ ውፍረት እንደቸርነት ይመስላል ማለት ነው፡፡ ይህንን ንፅፅር ለማድረግ ይስሐቅ እና ቸርነት የተሰኙ ሁለት የተለያዩ ተነፃፃሪዎች አሉ ማለት ነው፡፡‹‹ጌታ ኢየሱስን እንደ ግል አዳኝ አድርገህ ተቀበለው››በሚለው ትምህርት ውስጥ ጌታ ኢየሱስና የግልአዳኝ የተሰኙ ሁለት የተለያዩ ተነፃፃሪዎች አሉ ማለት ነው፡፡ በሌላ አባባል የግል አዳኝ የተባለ ሌላ አካል አለ ማት ነው፡፡ይህ ስህተት ብቻ ሳይሆን ክህደትም ነው፡፡ ዲያቢሎስ በስውር ራሱን የሚያስመልክበት ዘዴ ሆኖ ነው እንጂ በመፅሐፍ ቅዱስ ሆነ በቤተክርስቲያን ትውፊታዊ አስተምሮ ‹‹የግልአዳኝ›› የሚል ነገር ፈፅሞ የለም:: የእያንዳንድ ሰው ድኅነት የተገኘው እግዚአብሔር ለዓለም ከሰጠው ድኅነት እንጂ የሰዎች የግል አዳኝ ለዓለም መዳን መሠረት የለውም፡፡አንድ ሰው ለዓለሙ የተሰጠውን የመዳን ፀጋ (ስጦታ) ተጠቅሞበታል ወይስ አልተጠቀሙበትም የሚለው ነገር ወሳኙ ጉዳይ ፡፡ስለዚህ ደግም በወንጌሉ ጌታችን ‹‹ብታምን ተፈቅዶልሀል፡እምነትሽ አድኖሻል›› ማለቱ ግለሰቦችን የእግዚአብሔርን የማዳን ስራ እንዲያምኑና እንዲመሠክሩ ለማድረግ እንጂ ‹‹እኔን እንደ ግል አዳኝ›› ተቀበሉኝ አላለም፡፡ ከዚህ በላይ እንደተጠቀሰው ሰይጣን በስውር ራሱን የሚያስመልክበት ዘዴ ሆኖ ነው፡፡‹‹የግልአዳኝ››እየተባለ የሚጠራው ዲያቢሎስ ነው፡፡